wickkiey/tamil-wikipedia-chunked huggingface dataset:
# ஹாப்-லைப் 2

***ஹாப்-லைப் 2*** (மெருகூட்டப்பட்ட வடிவம் ***HλLF-LIFE<sup>2</sup>***) என்பது வால்வ் நிறுவனத்தால் வெளியிடப்பட்ட தன்மை காட்சிக் கோண துப்பாக்கிச் சூட்டு நிகழ்பட விளையாட்டு ஆகும். இது 1998ம் ஆண்டு வெளிவந்த *ஹாப் லைப்* நிகழ்பட விளையாட்டின் இரண்டாம் பாகம் ஆகும். 2004ம் ஆண்டு வெளியாகிய இவ்விளையாட்டு 40 மில்லியன் டாலர்கள் செலவில் ஐந்து வருடங்கள் தயாரிக்கப்பட்டது. தயாரிப்பில் இருக்கும் போதே இதன் பெரும் பகுதி முறையற்ற விதத்தில் இணையத்தில் விநியோகம் செய்யப்பட்டது. இவ்விளையாட்டு வால்வ் நிறுவனத்தின் மாற்றுமிரு தயாரிப்புகளான ஸ்ட்டீம் மென்பொருள் மற்றும் சோர்ஸ் எஞ்சின் ஆகியவற்றுடன் ஒன்றாக வெளியாகியது.  
முதல் பாகமான *ஹாப் லைப்* கதை நிறைவடைந்து சில வருடங்களின் பின் நடைபெறும் நிகழ்வுகளாக இவ்விளையாட்டின் கதையம்சம் உள்ளது. ஜி-மேனால் எழுப்பப்பட்ட கதாநாயகன் கோர்டன் பிரீமேன் வேற்றுக்கிரக அரசால் உலகம் ஆதிக்கத்துக்கு உள்ளாகியிருப்பதைக் காண்கிறார். அலிக்ஸ் வான்ஸ் எனும் போராளியுடன் சேர்ந்து மனித இனத்தை மீட்க பலவித ஆயுதங்களின் உதவியுடன் வேற்றுகிரகவாசிகளோடு போரிடுவதே இவ்விளையாட்டின் கருப்பொருள் ஆகும்.  
இவ்விளையாட்டின் வடிவமைப்பு, வரைகலை, அசைவூட்டம், சப்தம், முப்பரிமாண காட்சிகள் போன்றவற்றின் சிறப்பால் மிகச் சிறந்த நிகழ்பட விளையாட்டுக்களில் ஒன்றாக இது பட்டியலிடப்பட்டுள்ளது. வெவ்வேறு நிகழ்பட வெளியீட்டாளர்களால் வழங்கப்படும் வருடத்தின் சிறந்த நிகழ்பட விளையாட்டு விருதுகள் 39ஐ இவ்விளையாட்டு பெற்றதுடன் 2012ல் நடந்த ஸ்பைக் நிகழ்பட விளையாட்டு விருதுகளில் தசாப்தத்தின் சிறந்த நிகழ்பட விளையாட்டுக்கான விருதையும் தட்டிச் சென்றது. 2011ல் இவ்விளையாட்டு 12 மில்லியன் பிரதிகள் விற்பனையாகின. *ஹாப்-லைப் 2* இன் தொடர்ச்சிகள் 2006 (முதல் அத்தியாயம்) மற்றும் 2007 (இரண்டாம் அத்தியாயம்) ஆம் ஆண்டுகளில் வெளியாகின.
# ஹாப்-லைப் 2

## விளையாட்டு

முதல் பாகத்தைப் போலவே *ஹாப்-லைப் 2*உம் தனி ஒருவர் விளையாடக்கூடிய தன்னிலை பார்வை கோணம் கொண்ட துப்பாக்கிச் சூட்டு விளையாட்டு ஆகும். இரு பாகத்திலும் கதாநாயகனின் பெயர் கோர்டன் பிரீமேன் என்பதாகும். கதாநாயகனின் உடல்நிலை, ஆயுதங்கள் போன்றவை முதல் பாகத்தைப் போல் ஒரே மாதிரியாக இருந்தாலும் *ஹாப்-லைப்2*ன் மேம்படுத்தப்பட்ட கணினி வரைகலை முதல் பாகத்திலிருந்து இதை வேறுபடுத்துகிறது. விளையாடுபவர் நிராயுதபாணியாகத் தொடங்கி தனக்குத் தேவையான ஆயுதங்களைத் தேடிப் பெற்று மக்களைக் காப்பாற்ற வேண்டும் என்பது இலக்கு.  
திரையில் தோன்றும் பலவிதமான எதிரிகளை எதிர்க்க வெவேறான வழிமுறைகளைப் விளையாடுபவர் பின்பற்ற வேண்டும். சில எதிரிகள் திடீரென பறந்து வந்து தாக்குதல் நடத்துவர்; சில எதிரிகள் கால்நடையாக வந்து தாக்குதல் நடத்துவர். விளையாடுபவர் இவர்கள் அனைவரயும் தான் தேடிப் பெற்ற ஆயுதங்கள் மூலம் வீழ்த்த வேண்டும். சில எதிரிகளை துப்பாக்கி மூலமும் சில எதிரிகளை வெடிகுண்டுகள், புகைக்குண்டுகள் போன்ற ஆயுதங்கள் முலமாகவும் வீழ்த்த வேண்டும். விளையாட்டின் சில பகுதிகளில் கதாநாயகனுக்கு உதவியாக சாரணர்கள், போர் வீரர்கள் ஆகியோர் வருவர்.  
விளையாட்டின் ஒரு குறிப்பிட்ட பகுதியில் கதாநாயகனுக்கு ஈர்ப்பு விசை ஆயுதம் கிடைக்கப்பெறும். இதன்மூலம் தூரத்திலுள்ள பொருட்களை அருகே இழுக்கலாம் அல்லது தள்ளலாம். இவ்வாற்றலைக் கொண்டு பிற்பாடு வரும் புதிர்களை விடுவிக்க முடியும்.  
இதன் முன்கதை தனியே கூறப்படாது விளையாட்டின் இடையேயும் கதாபாத்திரங்கள் மூலமாகவும் கூறப்படுகிறது. இதனால் ஆரம்பத்திலிருந்தே நாயகன் விளையாடுபவரால் இயக்கப்படுகிறார்.
# அகில அமெரிக்க ஐக்கியக் கொள்கை

**அகில அமெரிக்க ஐக்கியக் கொள்கை** (Pan-Americanism) என்பது அமெரிக்க ஐக்கிய நாடுகள் நாட்டின் இராஜதந்திர, அரசியல், பொருளாதாரத் திட்டங்ங்கள் வழியாக தங்கள் வணிக நலன்களை பேண உருவாக்கப்பட்ட ஒரு கொள்கையாகும்.
# அகில அமெரிக்க ஐக்கியக் கொள்கை

## வரலாறு

அமெரிக்காக் கண்டமானது, வட பகுதியில் அமெரிக்க ஐக்கிய நாடுகளும், நடுப் பகுதியில் மெக்சிகோவும், தெற்குப் பகுதியில் லத்தீன் அமெரிக்க நாடுகளும் ஆகப் பல நாடுகள் சேர்ந்த ஒரு பெரு நிலப்பரப்பைக் கொண்டதாக உள்ளது. இந் நாடுகளெல்லாம் பலவகைக் கொள்கை வேறுபாடுகளைக் கொண்டவையாக உள்ளவைய. என்றலும் இக்கண்டத்து நாடுகள் தங்களுக்குள் ஒற்றுமையாக இருந்தால் அது எல்லா நாடுகளின் நலத்திற்கும் ஏற்றதாக இருக்கும் என கருதின. 1889இல் அமெரிக்க ஐக்கிய நாடுகள் நாடானது தனது வாணிப நலன்களை நோக்கமாகக் கொண்டு இந்த ஐக்கிய முயற்சியில் ஈடுபட்ட்து. ஆயினும் லத்தின் அமெரிக்க நாடுகள் இந்த விசயத்தில் அமரிக்க ஐக்கிய நாடுகளை நம்பாததால் இம் முயற்சி எதிர்பார்த்த வெற்றிபெறவில்லை. 1823இல் மன்ரோ தோற்றுவித்த கொள்கை அமெரிக்காக் கண்டத்தில் பிறர் தலையீட்டைக் கண்டித்ததாயினும் 1904இல் தியடோர் ரூஸ்வெல்ட் இக்கொள்கையிற் செய்தத் திருத்ததால் கரீபியன் கடல் தகராறில் அமெரிக்க ஐக்கிய நாடுகள் தலையிட முடிந்தது. இதனால் அமெரிக்க ஐக்கிய நாடுகலிடம் தென் அமெரிக்கப் பகையுணர்ச்சி வளர்ந்தது. 1928லிருந்து அமெரிக்க ஐக்கிய நாடுகள் மற்ற அமெரிக்க நாடுகளிடம் நட்பு முறையில் நடந்து கொள்ளத் தொடங்கின. அப்போதிலிருந்து அகில அமெரிக்காவும் ஒன்றுபட்டு வெளிநாட்டு விவகாரங்களை நடத்த வேண்டும் என்பது ஒரு கொள்கையாயிற்று. இக் கொள்கையை நடைமுறையில் கொண்டுவர வாஷிங்டன், மெக்சிகோ நகரம் ,ரீயோடிஐனெரோ, போனஸ் அயர்ஸ், சான்டியாகோ, ஹவானா, மான்டி, விடியோ முதலிய இடங்களில் பல மாநாடுகள் நடை பெற்றன. இம்மாநாடுகளால் எட்டப்பட்ட கொள்கை முடிவுகளை நடைமுறைப்படுத்த அகில அமெரிக்க ஐக்கியம் என்னும் அமைப்பு உருவாக்கப்பட்டது. இதன் தலைமையகமானது வாஷிங்டனில் நிறுவப்பட்டது.  
அமெரிக்க நாடுகளிடையே எற்படும் விவகாரங்களைச் அமைதிவழியில் தீர்ப்பதும், பொருளாதார, பண்பாட்டு, சமூக ஒற்றுமையை வளர்ப்பதும் இந்த அமைப்பின் நோக்கங்களாக கூறப்பட்டன.
# ரீடா தியாகராஜன்

**ரீடா தியாகராஜன்** *( Ritha Thiyagarajan)* என்கிற **சுசரித்ரா தியாகராஜன்** 1984, ஜூன் 10 அன்று பிறந்த ஒரு இந்திய பின்னணிப் பாடகர் ஆவார்."ரீடா" எனவும் அறியப்படும் இவர் தமிழ், தெலுங்கு, கன்னடம் மற்றும் மலையாளத் திரைப்படங்களில் பாடியுள்ளார்.
# ரீடா தியாகராஜன்

## ஆரம்ப வாழ்க்கை

ரீடா தமிழ்நாட்டில் சென்னையில் பிறந்தார். வாழ்க்கையில் ஆரம்பகாலத்தில் அவர் தனது ஐந்து வயதில் பாரம்பரிய கர்நாடக இசையினைப் பயின்றார். அவரது தாயார் லலிதா தியாகராஜன் சென்னையில் ஒரு மூத்த விரிவுரையாளரும் கலைஞரும் ஆவார். அவரது தந்தை பிரபலமான இந்திய நாளேட்டில் பணிபுரிந்து வருகிறார். ரீடாஇந்துஸ்தானி இசையைக் கற்கத் தொடங்கினார். சென்னையில் புகழ்பெற்ற ஆசிரியர்களிடம் பயிற்சி பெற்றார். அவரது சகோதரி பாரம்பரிய கர்நாடக இசை பயிற்சியாளர் மற்றும் வடிவமைப்பு ஆலோசனை வர்த்தக நிறுவனத்தை நிர்வகிக்கிறார்.  
சென்னை, மைலாப்பூரில் உள்ள *பி.எஸ் சீனியர்* உயர் நிலைப் பள்ளியில் ஆரம்பக் கல்வியைக் கற்ற ரீடா, *ஸ்டெல்லா மாரிஸ்* கல்லூரியில் வடிவமைப்பில் இளங்கலை படிப்பை முடித்துவிட்டு, தன் தாயையும் சகோதரியையும் பின்பற்றிச் சென்றார். கல்லூரியில் இருந்த அவர் மற்ற இசைபாணிகளின் மேல் நாட்டம் கொண்டு அதைக் கண்டறிந்து, வணிக ரீதியிலும், மேற்கத்திய பாணியிலும் அதை பரிசோதித்தார். இவர் ஒரு கணிணி வரைகலைஞர் மற்றும் *விஷுலைசர்* மற்றும் *உத்தோபிக்* என்று அழைக்கப்படும் ஒருங்கிணைந்த தனிப்பட்ட நிபுணர்களின் வடிவமைப்பு அரங்கத்தின் இணை நிறுவனர் ஆவார்.
# ரீடா தியாகராஜன்

## ஆரம்ப கால வாழ்க்கையில்

ரீடா இசையமைப்பாளர் டி. இம்மானுடன் தனது இசை வாழ்க்கையைத் தொடங்கினார். கல்லூரிக்குப் பிறகு ரீடா பதிவு செய்த இசையை கேட்டு அவரிடம் இமான் தொடர்பு கொண்டார். "ஆணை" திரைப்படத்தில் இடம் பெற்ற என்ற முதல் பாடலுக்குப் பின்னர் தென்னிந்திய மொழிகளில் 300 பாடல்கள் மற்றும் விளம்பரங்களுக்கும் பாடியுள்ளார். . *வில்லு* படத்தில் "வாடா மாப்பிள்ள" என்ற பாடல் அவருக்கு பெரிய வெற்றியைத் தந்தது. பின்னர் "கந்தசாமி" படத்திற்காக "அலெக்ரா" மற்றும் "மாம்போ மாமியா" என்ற பாடல்களை பாடினார். அவர் "அலெக்ரா" பாடலுக்காக பிலிம்பேர் விருதிற்குப் பரிந்துரைக்கப்பட்டார். அவரது பாடலான "வாடா மாப்பிள்ள" *ரேடியோ மிர்ச்சி* இசை விருதுகளில் ஆண்டின் சிறந்த பாடலை வென்றது. பின்னர் மணிசர்மா இசையில் *அதிதி* படத்தில் "கில்லாடிகோனா", கீரவாணி இசையில் *பஞ்சதாரா பொம்மா பொம்மா* போன்ற பாடல்களுக்காக மீண்டும் *ரேடியோ மிர்ச்சி* ஆண்டின் சிறந்த பாடல் விருது அளிக்கப்பட்டது.  
ரீடா, இளையராஜா, யுவன் ஷங்கர் ராஜா, மணி ஷர்மா, டி. இம்மான், வித்யாசாகர், தேவி ஸ்ரீ பிரசாத், எம்.ஜெயச்சந்திரன் மற்றும் எம்.எம். கீரவாணி போன்ற இசையமைப்பாளர்களுடன் பணிபுரிந்தார். சிங்கப்பூர், மலேசியா, துபாய், கனடா, ஐக்கிய அமெரிக்கா மற்றும் ஆஸ்திரேலியா போன்ற நாடுகளில் மேடை நிகழ்ச்சிகளிலும் அவர் பாடிவருகிறார்.
# கதை (திரைப்படம்)

**கதை** 2010 ஆம் ஆண்டு அபிஷேக் இயக்கத்தில், ராஜன் ராதாகிருஷ்ணன் தயாரிப்பில், புதுமுக நடிகர்கள் ஷான் குமார் மற்றும் நிவேதிதா நடிப்பில் வெளியான தமிழ் திரைப்படம்.
# கதை (திரைப்படம்)

## கதைச்சுருக்கம்

எழுத்தாளர் நரேன் (ஷான்) எழுத்தாளர்களுக்கு வழங்கப்படும் உயரிய விருதான புக்கர் பரிசினை வெல்கிறார். இந்த விருதை தன் மனைவி காவ்யாவிற்கு (நிவேதிதா) சமர்ப்பிக்கிறார். அத்தம்பதிகளின் கடந்த காலக் கதை சொல்லப்படுகிறது.  
நரேன் முதன்முதலில் காவ்யாவை இசையரங்கத்தில் வயலின் இசைக்கருவியை வாசிக்கும் போது காண்கிறான். அவளின் திறமையைப் பாராட்டி தன் வயலின் இசைக்கருவியில் அவளது கையொப்பத்தைக் கேட்டுப் பெறுகிறான். இருவரும் காதலிக்கத் தொடங்குகின்றனர். நரேனின் வீட்டுக்கு வரும் காவ்யா அவன் எழுதிய புத்தகங்களுக்காக பெற்ற பரிசுகளைக் கண்டு அவன் ஒரு எழுத்தாளர் என்றறிகிறாள். அப்போது அவளைத் திருமணம் செய்துகொள்ள விரும்புவதாகக் கூறும் நரேனிடம் தன் சம்மதத்தைத் தெரிவிக்கிறாள்.  
தற்போது அமெரிக்காவில் வசிக்கும் இருவரும் காவ்யாவின் பால்ய நண்பனான புஜ்ஜியை (அபிநய்) சந்திக்கின்றனர். நரேன் தற்போது எழுதிக்கொண்டிருக்கும் புத்தகத்தைப் படிக்கும் காவ்யாவிற்கு, அப்புத்தகத்தின் கதை தங்கள் இருவரின் வாழ்க்கை பற்றியது என்று புரிகிறது. இதனால் அதிர்ச்சியடையும் அவள் நரேனிடம் அதுகுறித்து கேட்க, அவனோ இது நம் வாழ்க்கை என்பது மற்றவர்களுக்குத் தெரியாது என்றும், மற்றவர்களைப் பொறுத்தவரை இதுவும் ஒரு கதை என்றும் கூறுகிறான். அப்புத்தகத்தைத் தொடர்ந்து எழுதும் நரேன் அக்கதையில் வரும் கணவன் மனைவியைக் கொடுமைப்படுத்துவதாக எழுதுகிறான். கதையின் எதார்த்தத்திற்காக அவன் உண்மையாகவே காவ்யாவைக் கொடுமை செய்கிறான். காவ்யாவும் கதைக்காக செய்வதாக எண்ணி அவனுக்கு ஒத்துழைப்பு தருகிறாள். அவர்கள் வீட்டிற்கு வரும் புஜ்ஜி, நரேன் கதை என்ற பெயரில் காவ்யாவை செய்யும் கொடுமையைக் காண்கிறான். நரேனின் உண்மையான குணத்தை அறியும் புஜ்ஜியைக் கொல்கிறான் நரேன். நரேனிடமிருந்து காவ்யா தப்பித்தாளா? என்பது மீதிக்கதை.
# கதை (திரைப்படம்)

## நடிகர்கள்

- ஷான் குமார் - நரேன்
- நிவேதிதா - காவ்யா
- அபிநய் - ஆனந்த்
- தீபா வெங்கட்
- நளினி
- கஞ்சா கருப்பு
- கிரேசி குமார்
- பாலமுரளி கிருஷ்ணா
- மால்குடி சுபா
- சின்னப்பொண்ணு
# கதை (திரைப்படம்)

## இசை

படத்தின் இசையமைப்பாளர் பவுல் ஜேக்கப்.  
| 1 | பூங்க் டூங்க | பிளாஸி, மால்குடி சுபா, சங்கர் மகாதேவன் |  |
| --- | --- | --- | --- |
| 2 | தீராத விளையாட்டு பிள்ளை | பாலமுரளி கிருஷ்ணா, சின்னப்பொண்ணு |  |
| 3 | தி சர்ச் | பத்மா சங்கர் |  |
| 4 | இதுதான் வாழ்க்கையா | வசுந்தரா தாஸ் |  |
| 5 | நீதானே | சங்கர் மகாதேவன், மகாலட்சுமி ஐயர் | } |
# சஞ்சனா நடராஜன்

**சஞ்சனா நடராஜன்** (Sanchana Natarajan) ஒரு இந்திய விளம்பர மற்றும் திரைப்பட நடிகை ஆவார், இவர் தமிழ் மற்றும் தெலுங்கு படங்களில் நடித்துள்ளார். *இறுதி சுற்று* (2016) மற்றும் *2.0* (2018) உள்ளிட்ட படங்களில் சிறு கதாபாத்திரங்களில் நடித்தார். பாலாஜி மோகனின் வலைத் தொடரில் வெளியான *அஸ் ஐ'ம் சஃபிரிங் ஃப்ரம் காதலில்* (2017) நடித்து புகழடைந்தார். இவர் ஜிகர்தண்டா டபுள்எக்ஸ் என்ற படத்தில் (2023) எஸ். ஜே. சூர்யாவிற்கு இணையாக நடித்துள்ளார்.
# சஞ்சனா நடராஜன்

## தொழில்

சஞ்சனா எம்.ஓ.பி. வைஷ்ணவா மகளிர் கல்லூரியில் விஷுவல் கம்யூனிகேஷன் துறையில் பட்டம் எடுப்பதற்கு முன்னர் சென்னை அண்ணா நகரில் உள்ள சி.எஸ்.ஐ. ஜெஸ்ஸி மோசே பள்ளியில் தனது கல்வியை முடித்தார். கல்லூரியில் அவர் படித்துக் கொண்டிருக்கும் போது, அவர் ஆடைகலன் வடிவமைப்புத் துறையில் ஆர்வம் கொண்டார். மற்றும் விளம்பர நடிகைகள் மற்றும் ஆடைகலன் வடிவமைப்பாளர்களுடன் தொடர்புகொண்டு அத்துறையில் தன் அறிவை வளர்த்துக் கொண்டார். இது வடிவழகு மற்றும் நடிப்புக்கான ஒரு உறவை வளர்த்துக் கொள்ள வழிவகுத்தது. சுனில் மேனன், ஸ்ரீனி சுப்பிரமணியன் மற்றும் டூலு உள்ளிட்ட சென்னையில் உள்ள நடன இயக்குநர்கள் மற்றும் ஆடைகலன் வடிவமைப்பாளர்களின் முன்னிலையில் அவர் போட்டி நிகழ்ச்சியில் பங்கு பெற்றார். 2012 ஆம் ஆண்டில் மிஸ் தென் இந்தியா போட்டியில் பங்கேற்றார்.  
2013 இல், ராஜ் டி.வி யின் தொலைக்காட்சி நிகழ்ச்சியான *தமிழ் பேசும் கதாநாயகியில்* பங்கேற்றார், அதில், சிறந்த தமிழ் பேசும் முன்னணி நடிகைக்கான , முதல் பரிசைப் பெற்றார். இதன் விளைவாக, சஞ்சனாவிற்கு, பாலாஜி சக்திவேலின் *ரா ரா ராஜசேகரில்* ஒரு முக்கியக் கதாபாத்திரத்தில் நடித்து அறிமுகமாகும் வாய்ப்பு வழங்கப்பட்டது. தயாரிப்பாளர்களான திருப்பதி பிரதர்ஸ் நிறுவனத்தின் நிதி நெருக்கடியின் விளைவாக 2014 ஆம் ஆண்டில் படப்பிடிப்பைத் தொடங்கிய போதும் இந்த படம் வெளியிடப்படவில்லை. பிறகு, சஞ்சனா லக்ஷ்மி ராமகிருஷ்ணனின் *நெருங்கி வா முத்தமிடாதே* (2014) திரைப்படத்தில் ஒரு சிறிய பாத்திரத்தில் நடித்தார்.  
பின்னர் இயக்குநர் பாலாஜி மோகனுக்கு அறிமுகமானார், *அவருடைய* குறும் படமான *ஜீபூம்பாவில் பணிபுரிந்தார்* . இந்த சமயத்தில், அவர் ஒரு குத்துச்சண்டை பயிலும் மாணவராக ஒரு சிறிய வேடத்தில் சுதா கொங்கராவின் இருமொழிப் படமான *இறுதிச்சுற்றில்* (2016) நடித்தார். தமிழில், மாதவன் மற்றும் ரித்திகா சிங் நடித்த இந்தத் திரைப்படத்தின் வெற்றி, சுதாவிற்கு தெலுங்கில் இந்தப் படத்தை எடுக்கத் தூண்டியது. அதனால், அடுத்த வருடத்தில் வெங்கடேஷ் நடித்த *குரு* (2017) என்கிற தெலுங்குப் படத்தில் இவருக்கு அதே கதாபாத்திரத்தில் நடிக்கும் வாய்ப்பு கிடைத்தது.
# பாமா ஸ்ரீநிவாசன்

**பாமா ஸ்ரீநிவாசன்** *(Bhama Srinivasan)* 1935 ஏப்ரல் 22 அன்று பிறந்த ஒரு கணிதவியலாளராவார். வரையறுக்கப்பட்ட குழுக்களின் பிரதிநிதித்துவ கோட்பாட்டில் அவரது பணி நன்கு அறியப்பட்டது, அவர் 1981 முதல் 1983 வரை கணிதப்பெண்கள் சங்கத்தின் தலைவராகப் பணியாற்றினார். 1959 இல் அவர் *மாடுலர் ரெகுலேஷன்ஸ்* மீதான தனது விவாதத்தோடு இயற்பியலில் முனைவர் பட்டத்தை *மான்செஸ்டர்* பல்கலைக் கழகத்தில் பெற்றார்..அவர் தற்போது *சிகாகோ*வில் *இல்லினாய்ஸ்* பல்கலைக்கழகத்தில் பேராசிரியராக உள்ளார். அவர் ஐந்து முனைவர் பட்டங்களைப் பெற்றவராவார். *பால் ஃபோங்* உடன் மட்டுப்படுத்தப்பட்ட பிரதிநிதித்துவ கோட்பாடு மற்றும் *டெலிங்-லுஸ்ஸிடிக்* கோட்பாடு போன்ற பல ஆவணங்களை அவர் எழுதியுள்ளார்.  
பாமா, இந்தியாவில் சென்னையில் பிறந்தார். சென்னை பல்கலைக்கழகத்தில் அவர் 1954 இல் தனது கலையில் இளங்கலை பட்டம் பெற்றார் மேலும் 1955இல் அறிவியல் பட்டம் பெற்றார். அவர் முனைவர் பட்டப்படிப்பிற்காக இங்கிலாந்திற்குப் பயணித்தார். 1960ஆம் ஆண்டு முதல் 1964 வரை இங்கிலாந்தில் *கீலே* பல்கலைக்கழகத்தில் கணிதத்தில் விரிவுரையாளராக இருந்தார். அவர் 1965 முதல் 1966 வரை *கனடா*வின் தேசிய ஆராய்ச்சி கவுன்சில் மூலமாக பிரித்தானிய *கொலம்பியா* பல்கலைக் கழகத்தில் பணியாற்றினார். 1966 ஆம் ஆண்டிலிருந்து 1970 ஆம் ஆண்டு வரை மெட்ராஸ் பல்கலைக் கழகத்தின் ராமானுஜன் கணித நிறுவனத்தில் தனது *அல்மா* என்ற கோட்பாட்டைக் கற்பிப்பதற்காக இந்தியாவுக்குத் திரும்பினார். பின்னர் பாமா ஐக்கிய மாகாணங்களுக்கு குடிபெயர்ந்தார், அங்கு மாஸசூசெட்ஸின் *வர்செஸ்டரில்* உள்ள *கிளார்க்* பல்கலைக்கழகத்தில் ஒரு துணைப் பேராசிரியராகப் பணிபுரிந்தார். 1977 இல், அவர் அமெரிக்காவின் குடிமகனாக ஆனார். அந்த ஆண்டில், அவர் பிரின்ஸ்டனில் உள்ள மேம்பட்ட ஆய்வுகள் நிறுவனத்தின் உறுப்பினராக இருந்தார். 1980 ஆம் ஆண்டில் இல்லினாய்ஸ் பல்கலைக்கழகத்தில் *சிகாகோ* வட்ட வளாகத்தில் கணிதப் பேராசிரியராக தனது பணியைத் தொடர்ந்தார்.  
2012 இல் அவர் அமெரிக்கக் கணிதவியல் சங்கத்தின் ஒரு உறுப்பினராக ஆனார். 2017 ஆம் ஆண்டில், கணிதப் பெண்கள் சங்கத்தின் சக உறுப்பினராகத் தேர்ந்தெடுக்கப்பட்டார்.
# மரியா ரோ வின்சென்ட்

**மரியா ரோ வின்சன்ட்** *(Mariya Ro Vincent)* ஒரு திரைப்படப்பாடகர், இசையமைப்பாளர் மற்றும் குரல் ஏற்பாட்டாளர் ஆவார். ஏ.ஆர்.ரஹ்மான் , ஹாரிஸ் ஜெயராஜ், டி. இம்மான் , விஜய் ஆண்டனி, ஸ்ரீனிவாஸ், அனிருத் ரவிச்சந்தர், எஸ்.ஜே. சூர்யா மற்றும் ஜோஷ்வா ஸ்ரீதர் போன்ற சிறந்த இசை இயக்குனர்களுடன் பணிபுரிந்துள்ளார். அவரது வெற்றி பாடல்களில் சில கடல் திரைப்படத்தில் இருந்து "அடியே", வணக்கம் சென்னை திரைப்படத்தில் இருந்து "ஹே" போன்றவை அடங்கும். கடல், மரியான், நெடுஞ்சாலை, *மில்லியன் டாலர் ஆர்ம்*, யாமிருக்க பயமேன் மற்றும் இது போன்ற பல வெற்றித் திரைப்படங்களில் அவரது குரல் இடம்பெற்றுள்ளது. மலேசியாவில் நடைபெற்ற விஜய் தொலைக்காட்சியின் *"ஏர்டெல் சூப்பர் சிங்கர்*" மற்றும் *மழவில் மனோரமா*வின் "ஜோஸ்கோ* இந்திய குரல்" மற்றும் மலேசியாவில் உள்ள *ஆஸ்ட்ரோ* தொலைக்காட்சியில் *"சூப்பர் ஸ்டார்"* போன்ற பல்வேறு தொலைக்காட்சி நிகழ்ச்சிகளை ஏற்பாடு செய்யவும், தயாரிக்கவும் அவருக்கு வாய்ப்பு கிடைத்தது. *எல் ஃபெ'' என்றழைக்கப்படும் குரல் இசைக்குழுவின் முன்னணி பாடகராகவும், பல்வேறு இசை நிகழ்ச்சிகளிலும் ஈடுபடுகிறார்.
# மரியா ரோ வின்சென்ட்

## ஆரம்ப வாழ்க்கை மற்றும் குடும்பப் பின்னணி

மரியா ரோஷ்னி வின்சென்ட் சென்னை நகரில் 1989, ஜனவரி 4 ஆம் நாள் பிறந்தார். இவரது தந்தை திரு லியோ வின்சென்ட், ஒரு பொறியியலாளர் மற்றும் இவரது தாயார் பெயர் திருமதி.அனிதா வின்சென்ட் என்பதாகும். இவரது தங்கை மரியான் ரஞ்சினி வின்சென்ட் ஒரு வரைகலை வடிவமைப்பாளர் ஆவார். இவர் குடும்பத்தில் ஒரே தொழில்முறை இசைக்கலைஞர் ஆவார். அவர் *குட் ஷெப்பர்ட் மெட்ரிக்லேஷன்* மேல்நிலைப் பள்ளியில் பயின்றார். இவர் ஸ்டெல்லா மாரிஸ் கல்லூரியில் இருந்து இளங்கலை விலங்கியல் பட்டம் பெற்றார். அவர் சென்னை பல்கலைக்கழகத்தில் ஆங்கிலத்தில் இளங்கலைப் பட்டத்தையும் பெற்றுள்ளார். அவர் *கோலாலம்பூரி*ல் உள்ள சர்வதேச இசைக் கல்லூரி *(ஐ.சி.ஓ.ஓ.எம்)* மற்றும் *பாஸ்டனி*ல் உள்ள *பெர்க்லீ மியூசிக் ஆஃப் மியூசிக்* ஆகியவற்றில் இசையமைப்பில் இளங்கலை பட்டம் முடித்துள்ளார். இவர் லண்டன் *டிரினிட்டி* கல்லூரியில் *பியானோ*வில் 8 வது நிலை முடித்துள்ளார். அவர் *பியானோ* மற்றும் *கிட்டார்* என்ற இசைக் கருவிகளை வாசிக்க நன்கு அரிந்தவர்.
# மரியா ரோ வின்சென்ட்

## தொழில்

*கச்சேரி ஆரம்பம்* என்ற படத்தில் இசை இயக்குனரான டி. இம்மான் அவர்களால் அறிமுகப்படுத்தப்பட்டார். அப்படத்தில் "கடவுளே" பாடலை இவர் பாடினார். ஏ.ஆர்.ரஹ்மானின் *கே.எம். காலேஜ் ஆப் மியூசிக்*கில் சமகால மேற்கத்திய இசையை பயிற்றுவிப்பாளராக இவர் பணிபுரிந்தார். அங்கே பணியாற்றிக் கொண்டிருக்கையிலேயே ஏ. ஆர். ரகுமான் இவரது திறமையைக் கண்டு அவரது "கடல்" படத்தில் "அடியே" என்ற பாடலை பாட ஒரு வாய்ப்பு கொடுத்தார்.
# பரிவட்டம் (திரைப்படம்)

**பரிவட்டம்** 1996-இல் வெளிவந்த இந்தியத் தமிழ்த் திரைப்படம். இந்தத் திரைப்படம் டி.கே.ராஜேந்திரனால் இயக்கப்பட்டது. அய்யனார் சினி ஆர்ட்ஸால் தயாரிக்கப்பட்டது. நடிகர் ஜெயராம், நடிகை சுகன்யா ஆகியோர் முக்கியக் கதாபாத்திரத்தில் நடித்துள்ள இந்தப் படத்தில் கவுண்டமணி, செந்தில் ஆகியோரும் நடித்துள்ளனர். இப்படத்திற்கு இசையமைப்பாளர் தேவநேசன் சொக்கலிங்கம் இசை அமைத்துள்ளார். 1996 செப்டம்பர் 28 அன்று இந்தப் படம் வெளியிடப்பட்டது.
# பரிவட்டம் (திரைப்படம்)

## நடிகர்கள்

- ஜெயராம்
- சுகன்யா
- கவுண்டமணி
- செந்தில்
- மணிவண்ணன்
# பரிவட்டம் (திரைப்படம்)

## பாடல்கள்

- மதுரை அந்தப்பக்கம் - கே. எஸ். சித்ரா
- அரசம்பட்டி - கிருஷ்ணராஜ்
- சின்ன மூன்றாம் பிரை - உன்னிகிருஷ்ணன்
- குண்டூர் குண்டுமல்லி - கிருஷ்ணராஜ், ஸ்வர்ணலதா
- பாய போட்டு - ஸ்வர்ணலதா
# கவிதா கிருஷ்ணன்

## ஆரம்ப பின்னணி மற்றும் சொந்த வாழ்க்கை

கவிதா கிருஷ்ணன் தமிழ்நாட்டிலுள்ள குன்னூரில் தமிழ்க் குடும்பத்தில் பிறந்தார். இவர், சத்தீஸ்கர், பிலாய் நகரில் வளர்ந்தார். இவரது தந்தை சத்தீஸ்கரிலுள்ள ஒரு எஃகு ஆலை ஒன்றில் பொறியாளராகப் பணியாற்றினார். இவரது தாயிடம் ஆங்கிலம் கற்றுக் கொண்டார். கவிதா கிருஷ்ணன் ஜவகர்லால் நேரு பல்கலைக்கழகத்தில் ஆங்கில இலக்கியத்தில் முதுதத்துவமாணி (எம்.பில்.) பட்டம் பெற்றார்.
# கவிதா கிருஷ்ணன்

## சுயசரிதை

### ஆரம்பகால செயற்பாடு

மும்பை செயின்ட் சேவியர் கல்லூரியில் அருண் ஃபெர்ரீரா தலைமையிலான ஒரு நாடகக் குழுவில் கவிதா கிருஷ்ணன் பங்குபெற்று , தெரு நாடகங்களிலும் எதிர்ப்புக்களிலும் பங்கேற்றார். ஜவஹர்லால் நேரு பல்கலைக் கழகத்தில் சேர்ந்தபோது, இவருக்கு அரசியல் ஆர்வம் ஏற்பட்டது. இவர் தனது முதுகலை பட்டத்தை இப் பல்கலைக் கழகத்தில் பெற்றார். 1995 ல் மாணவர் சங்கத்தின் கூட்டு செயலாளராக தேர்ந்தெடுக்கப்பட்டார். மேலும், இவர், ஆல் இந்தியா ஸ்டூடண்ட்ஸ் அசோசியேசன் அமைப்பின் உறுப்பினராக இருந்தார். ஜெ.என்.யூ., மற்றும் ஏ.ஐ.எஸ்.ஏ. வின் உறுப்பினரான மாணவர் தலைவர் சந்திரசேகர் பிரசாத்தை சந்தித்தார். இவர் இன்றும் கூட, ஜெ.என்.யூ. மாணவர்களால் "சந்தூ" என அன்புடன் அழைக்கப்படுகிறார். சந்திரசேகர் சிபிஐ (எம்.எல்) தலைவர் ஷியாம் நாராயண் யாதவுடன் 31 மார்ச் 1997 அன்று பீஹாரில் உள்ள சிவான் என்னுமிடத்தில் நடந்த ஒரு தெருக்கூட்டத்தில் உரையாற்றும் பொழுது கொல்லப்பட்டார். இச் சம்பவம் கவிதா கிருஷ்ணனின் வாழ்க்கையில் தீவிரமான திருப்பத்தை ஏற்படுத்தியது. கவிதா கிருஷ்ணன் கூட்டு செயலாளராக தேர்ந்தெடுக்கப்படுவதற்கு முன்னர் ஜே.என்.யு மாணவர் சங்கத்தின் தலைவராக இருந்த சந்திரசேகர், இவரை அங்கீகரித்து, பெண்களின் உரிமைகள் குறித்து முழுநேர வேலை செய்யுமாறு பரிந்துரைத்தார். சந்தூவின் படுகொலைக்கு பின்னர், ஆயிரக்கணக்கான ஜே.என்.யூ மாணவர்கள், வெகுஜன ஆர்ப்பாட்டங்களில் பங்கு பெற்றனர்; முன்னாள் ராஷ்டிரிய ஜனதா தளம் நாடாளுமன்ற உறுப்பினர் மொஹமட் சாகுபூடின் மீது தாக்குதல் நடத்த வேண்டும் எனக் கோரியிருந்தனர். கவிதா கிருஷ்ணன் தில்லி ஆர்ப்பாட்டங்களில் ஒரு பகுதியாக இருந்தார். அங்கு மாணவர் எதிர்ப்பாளர்கள் பீகார் பவனில் லலூ யாதவ் நபர்களால் தாக்கப்பட்டனர். ஆர்ப்பாட்டங்களில் பங்கேற்றதால் அவர் எட்டு நாட்களை சிறையில் கழித்தார்.
# ராஜேந்திர குமாரி பாஜ்பாயி

**ராஜேந்திர குமாரி பாஜ்பாயி** (Rajendra Kumari Bajpai) (பெப்ரவரி 8, 1925 - ஜூலை 17, 1999) ஒரு இந்திய தேசிய காங்கிரஸ் கட்சியின் அரசியல்வாதியாக இருந்தார், இவர், முன்னாள் இந்திய மந்திரியாகவும் மற்றும் பாண்டிச்சேரி<nowiki/>யின் முன்னாள் லெப்டினண்ட் கவர்னராகவும் பணியாற்றியுள்ளார். இவர், 1980, 1984 மற்றும் 1989 ஆகிய ஆண்டுகளில் சீதாபூரில் தொகுதியிலிருந்து லோக் சபாவுக்கு மூன்று முறை தேர்ந்தெடுக்கப்பட்டார், மேலும், முன்னாள் பிரதமர் இந்திரா காந்தியின் நெருங்கிய நண்பராகவும் இருந்தார்.
# ராஜேந்திர குமாரி பாஜ்பாயி

## ஆரம்ப வாழ்க்கை மற்றும் குடும்பம்

இவர் பிப்ரவரி 8, 1925 பீகார் மாநிலம், பாகல்பூர் மாவட்டத்திலுள்ள லாலுசக் என்ற இடத்தில் பண்டிதர் எஸ். கே. மிஸ்ராவிற்குப் பிறந்தார். இவர், ரவி ஷங்கர் சுக்லாவின் பேத்தி மற்றும் ஷியாமா சரண் சுக்லாவின் மருமகள் ஆவார். இவர், பள்ளிக்கல்வியினை முடித்த பிறகு, எம். ஏ., மற்றும் பி.ஹச்டி. பட்டங்களை அலகாபாத் பல்கலைக்கழகத்தில் பெற்றார்.  
இவர், 1947 ஆம் ஆண்டில் ஆசிரியராகப் பணிபுரிந்த டி.என். பாஜ்பாயை திருமணம் செய்துகொண்டார். டி.என். பாஜ்பாயி 1942 இல் "வெள்ளையனே வெளியேறு" இயக்கத்தில் பங்கு பெற்றவர். இத் தம்பதியருக்கு ஒரு மகன் அசோக் பாஜ்பாய் மற்றும் ஒரு மகள் திருமதி. மனீஷா திவேதி இவர் உத்தரப் பிரதேசத்தின் அமைச்சரவையில் 1970முதல் 1977வரை பல துறைகளில் அமைச்சராக இருந்தார். இவர், சமூக நல அமைச்சராக 1984முதல் 1986 வரை பணியாற்றினார். 1986-87இல், மாநில அமைச்சராகவும், தொழிலாளர் நலன் மற்றும் வேலைவாய்ப்பு அமைச்சராகவும் பணிபுரிந்தார். 1987முதல் 1989வரை சார்பு பொறுப்பு கொண்ட மாநில அமைச்சராக ராஜீவ் காந்தி பிரதமராக இருந்த போது பணியாற்றியுள்ளார். மேலும், இவர் 1995 ஆம் ஆண்டு மே 2 முதல் 1998 ஆம் ஆண்டு ஏப்ரல் 22 ஆம் தேதி வரை புதுச்சேரியின் துணை கவர்னராக நியமிக்கப்பட்டார்.
# பூரண போளி

**பூரண போளி** (Puran poli) என்பது ஒரு இந்திய இனிப்பு வகைகளுள் ஒன்றாகும். இது ரொட்டி போன்ற வடிவத்தில் இருக்கும்.
# பூரண போளி

## பெயர்கள்

இந்த இனிப்பு வகை ரொட்டிக்கு, இந்தியாவில் உள்ள பல்வேறு மாநிலங்களில் பல்வெறு பெயர்கள் உள்ளன. குஜராத்தில், பூரண் போளி அல்லது வேத்மி எனவும், மராத்தியில், பூரன் போலி எனவும், மலையாளம் மற்றும் தமிழில் போளி எனவும், *பக்ஷம்* அல்லது பொப்பட்டு அல்லது *ஒலிகா* எனத் தெலுங்கிலும், தெலுங்கானாவில் போலெ எனவும், *ஹொளிகெ* அல்லது *ஒப்பட்டு* என கன்னடத்திலும், *உப்பட்டி* அல்லது சாதாரணமாக போளி என கொங்கணியிலும் *அழைக்கப்படுகிறது.*
# பூரண போளி

## வரலாறு

இதன் செய்முறை, பக்ஷம் என்கிற தலைப்பில், 14ஆம் நூற்றாண்டு தெலுங்கு கலைக்களஞ்சியமான "மனுசரித்திரா"வில் குறிப்பிடப்பட்டுள்ளது. இந் நூலைத் தொகுத்தவர் தற்போதுள்ளஆந்திரப் பிரதேசத்தைச் சேர்ந்த அல்லசானி பெத்தன்னா ஆவார்.
# பூரண போளி

## தேவையான பொருட்கள்

பூரண போளி, கடலைப் பருப்பு, மைதா மாவு அல்லது கோதுமை மாவு, வெல்லம் அல்லது கரும்பு சர்க்கரை , ஏலக்காய் தூள் மற்றும் / அல்லது ஜாதிக்காய் தூள், நெய் மற்றும் நீர் ஆகியவற்றை உபயோகித்து தயாரிக்கப்படுகிறது. சில சமயங்களில் குஜராத்தில் துவரம் பருப்பு பயன்படுத்தப்படுகிறது. இது பொதுவாக கர்நாடகா மற்றும் தமிழ்நாட்டிலும் ப்பயன்படுத்தப்படுகிறது. ஆந்திரா மற்றும் பிற இடங்களில், பாசிப் பயறு அல்லது பாசிப்பருப்பு, கொண்டைக்கடலை அல்லது இரண்டும் சேர்ந்த கலவையில் தயாரிக்கப்பட்ட மாவு பயன்படுத்தப்படுகிறது. இதைச் செய்வதற்கு பயன்படுத்தக்கூடிய அல்லது பயன்படுத்த முடியாத பிற பொருட்களாக கருதப்படுவது கொட்டைகள், பேரீச்சம்பழங்கள், மற்றும் மஞ்சள் தூள் போன்றவை ஆகும்.
# தளிகொத்தனூர்

**தளிகொத்தனூர்** (Thalikothanur) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், தேன்கனிக்கோட்டை வட்டத்துக்கு உட்பட்ட ஒரு வருவாய் கிராமம் ஆகும்.
# தளிகொத்தனூர்

## மக்கள் வகைப்பாடு

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 80 கிலோமீட்டர் தொலைவிலும், தேன்கனிக்கோட்டையில் இருந்து 11 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 666 வீடுகள் உள்ளன. கிராமத்தின் மொத்த மக்கள் தொகையானது 2,769 ஆகும். இதில் ஆண்கள் எண்ணிக்கை 1,419, பெண்களின் எண்ணிக்கை 1,350 என உள்ளது.
# தளிகொத்தனூர்

## ஊரில் உள்ள கோயில்கள்

- தளிகொத்தனூர் கோட்டையன் அக்ரஹாரம் பசுவேஸ்வரர் கோயில்
# ரசம் (திரைப்படம்)

**ரசம்** *(Rasam)* என்பது 2015 ஆம் ஆண்டின் மலையாள மொழியில் வெளிவந்த இந்திய உணவு, சுவை, உணவகம், உணவு வழங்கும் சேவை ஆகியவற்றின் அடிப்படையிலான ஒரு திரைப்படமாகும். ராஜீவ் நாத், நெடுமுடி வேணு ஆகிய இருவரும் இப்படத்தை இணைந்து எழுதி இயக்கியிருந்தனர், சுதிப் எழுதிய கதைக்கு ராஜீவ்நாத் மற்றும் சுதிப் குமார் ஆகியோர் இணைந்து திரைக்கதை எழுதினர். நெடுமுடி வேணு, தேவன், வருணா ஷெட்டி ஆகியோர் இத்திரைப்படத்தில் முன்னணி பாத்திரத்தில் நடித்துள்ளார். மேலும் ஒரு சிறப்புத் தோற்றத்தில் மோகன்லால் நடித்திருந்தார்.  
இதன் படப்பிடிப்பு 2014 ஜனவரி 8 அன்று தோகா<nowiki/>வில் துவங்கியது. பின்னர் தொடர்ந்து தோகா, துபாய், கத்தார், கொச்சி, ஒற்றப்பாலம், திருவனந்தபுரம் ஆகிய இடங்களில் படப்பிடிப்பு நடைபெற்றது. 2015 ஜனவரி 23 அன்று "ரசம்" வெளியானது ஆனால் விமர்சகர்களை ஈர்க்க முடியவில்லை.
# ரசம் (திரைப்படம்)

## கதைச் சுருக்கம்

இந்தத் திரைப்படமானது தோகாவில் நடைபெறுகிறது. அங்கு வாழும் சேகர் மேனன் என்ற ஒரு வர்த்தகர் தனது மகள் திருமணத்தில் பாரம்பரிய கேரளாவின் விருந்துக்கு ஏற்பாடு செய்ய நினைக்கிறார். சேகர் மேனனின் நெருங்கிய நண்பரான மோகன்லால் அவரது மகள் ஜானகியின் திருமண வரவேற்பிற்காக வள்ளியோட்டுத் திருமேனி என்ற சமையல் கலைஞரை ஏற்பாடு செய்கிறார். இதற்காக வாசுதேவன், பாலு மற்றும் ஆகியோரின் குழு தோகாவிற்கு செல்கின்றனர். சூழ்நிலைக் காரணமாக பாலு இப்பணியை தனது தந்தையிடமிருந்து எடுத்துக் கொள்ள வேண்டியிருந்தது. படத்தின் தலைப்பைப் போலவே உணவு இப்படத்தில் பிரதான இடம் பெற்றது.
# ரசம் (திரைப்படம்)

## நடிகர்கள்

- இந்திரஜித் சுகுமாரன் - பாலா சங்கர்
- வருணா ஷெட்டி - ஜானகி, மேனனின் மகள்
- நெடுமுடி வேணு வள்ளியோட்டு திருமேனி
- மோகன்லால் (*கேமியோ*)
- தேவன் - சேகர் மேனன்
- ஜகதீஷ் -அப்து
- நந்து - கோவிந்தன் நாயர்
- மைதிலி - சாகிதா
- அம்பிகா மோகன் - திருமேனியின் மனைவி
- ராஜேஷ் ராஜன் - பணியாளார்
- திலீப் சங்கர்
- ஆல்பெர்ட் அலெக்ஸ் - ஜோஸ்மோன்
- குடும்ப டாக்டராக சத்யேஷ் மேனன்
- நிஹால் பிள்ளை - மனு
- பிந்து கே மேனன் - மேனன் மனைவி
# ரசம் (திரைப்படம்)

## நடிப்பு

மோகன்லால் இப்படத்தில், அவர் துபாயில் ஒரு முன்னணி தொழிலதிபரின் நண்பராக ஒரு முக்கியப் பாத்திரத்தில் தோன்றினார். துபாயின் திருமண நிகழ்ச்சியில் இந்திரஜித்தின் வழிகாட்டியாக நடித்திருந்தார். இந்திரஜித் கேரளாவில் இயங்கும் உணவகத்தை இயக்கும் பாலு என்ற ஒரு நம்பூதிரி சமையல்காரராக இத்திரைப்படத்தில் நடித்துள்ளார். பாலு ஒரு தொழில்நுட்ப அறிவியல் மற்றும் முதுநிலை வணிக நிர்வாக பட்டதாரி ஆவார். பிரபலமான சமையல்காரரான் அவனது தந்தை, தோகாவில் நடைபெறும் ஒரு திருமண விழாவிற்கு சமையல் பணிக்காக செல்லும்போது சூழ்நிலை காரணமாக இவனும் உடன் செல்ல நேர்கிறது.  
வருணா ஷெட்டி மலையாளத்தில் கதாநாயகியாக நடித்த முதல் படம் இதுவாகும். அவர் துபாய் சார்ந்த வணிகரின் மகள் ஜானகியின் பாத்திரத்தில் நடித்தார். படத்தின் முக்கிய கதை இவரது திருமணத்தைச் சுற்றியே நடக்கிறது. நிகால் பிள்ளை இந்த படத்தில் *வில்லன்* பாத்திரத்தில் நடிக்கிறார்.
# ரசம் (திரைப்படம்)

## படப்பிடிப்பு

படத்தின் படபிடிப்பு 2014 ஜனவரியில் தோகாவில் ''ஸ்பைஸ் போட் என்ற ஒரு உணவகத்தில் தொடங்கியது, இது இந்திரஜித்தின் தாயான மல்லிகா சுகுமாரனுக்கு சொந்தமான விடுதியாகும். தோகாவிலிருந்து ஜனவரியிலேயே படக் குழுவினர் திரும்பினர். மீதமுள்ள படப்பிடிப்பு ஒற்றப்பாளத்தில் நடைபெற்றது. துபாயில் திருவதிரை நோன்பு சமயத்தில் 300 கலைஞர்களை கொண்டு படமாக்கப்பட்டது. மேலும், இந்த படம் வளைகுடா பிராந்தியங்களைச் சுற்றியும் படமாக்கப்பட்டது. மே மாதம், இந்த திரைப்படம் தோகா, துபாய், கொச்சி, மற்றும் திருவனந்தபுரம் ஆகிய இடங்களில் படப்பிடிப்பை நடத்தி முடித்தது.
# ரசம் (திரைப்படம்)

## இசை

இத்திரைப்படத்தில் ஜோப் குரியன் இசையமைத்த 3 பாடல்களை *கே. எஸ்.* சித்ரா, காவலம் ஸ்ரீகுமார் மற்றும் ஜோப் குரியன் ஆகியோர் பாடியுள்ளனர். பாடல் வரிகள் காவலம் நாராயண பணிக்கர் எழுதியுள்ளார். ஒரு இசையமைப்பாளராக ஜோப் குரியனுக்கு இது முதல் படமாகும். முன்னர் அவர் கன்னட படத்தின் பின்னணி இசையில் பணிபுரிந்திருந்தார். கே. எஸ். சித்ரா ஒரு பாரம்பரிய திருவாதிரை பாடலை பாடியுள்ளார், ஒரு விருந்து நிகழ்ச்சியில் காவலம் ஸ்ரீகுமார் ஒரு வேடிக்கையான பாடலை பாடியிருந்தார்.
# அகில இந்திய கவின் கலைகள் மற்றும் கைவினைச் சங்கம்

**அகில இந்திய கவின் கலை மற்றும் கைவினைச் சங்கம் ** (All India Fine Arts and Crafts Society ) என்பது இந்தியாவின் பண்டைய அழகுக்கலைகளையும் பிற்கால அழகுக்கலைகளையும் பற்றி ஆய்வு செய்வதையும் மதிப்பிடுவதையும், வளர்ப்பதையும் நோக்கமாக கொண்டு உருவாக்கப்பட்ட ஒரு தன்னாட்சி அமைப்பாகும். இந்த அமைப்பானது தில்லியில் 1928ஆம் ஆண்டு நிறுவப் பெற்றது. இந்திய விடுதலைக்குப் பின் பல தசாப்தங்களுக்குப் பிறகு இதன் செயல்பாடுகளானது லலித் கலா அகாதமி, சங்கீத நாடக அகாதமி, சாகித்திய அகாதமி ஆகிய மூன்று நடுவண் அமைப்புகளுக்கு மாற்றப்பட்டன. இது ஆண்டுதோறும் தில்லியில் அழகுக்கலைப் பொருட்காட்சியை நடத்துகிறது. மேலும் கலைஞர்களுக்கு விருதுகளை வழங்குகிறது. நடமாடும் அழகுக்கலைப் பொருட்காட்சி என்று ஒன்று அமைக்கப் பெற்று முக்கிய நகரங்களில் நடைபெற்று வந்துள்ளது. இது இந்திய கவின்கலைப் பொருள்களை அயல்நாடுகளிலும் அயல் நாட்டு கவின்கலைப் பொருள்களை இந்தியாவிலும் பொருட்காட்சியாகக் காட்டி வருகிறது. ரூபலேகை என்ற அரையாண்டு இதழையும், கலைச் செய்திகள் (Art News) என்ற காலாண்டு இதழையும் பல ஆண்டுகள் நடத்திவருகிறது. இதன் பழைய இதழ்களை 2010இல் சங்கத்தின் இணையதளத்தில் வெளியிட்டது.
# சாரதா இராமநாதன்

**சாரதா இராமநாதன்** *(Saradha Ramanathan)* ஒரு இந்திய திரைப்பட இயக்குநர், கலாச்சார சிந்தனையாளர் மற்றும் எழுத்தாளர் ஆவார். அறிமுக இயக்குனரானராக இயக்கி 2007 வெளிவந்த தமிழ்த் திரைப்படமான *சிருங்காரம்* திரைப்படம் மூன்று தேசிய திரைப்பட விருதுகளை வென்றது. அவரது இரண்டாவது படம் *புதிய திருப்பங்கள்* 2014 இல், இந்தியாவின் சிறந்த நடனம், திரைப்பட தொழில்நுட்ப வல்லுநர்கள் மற்றும் இந்திய பாரம்பரிய நடனமாடும் கலைஞர்கள் பற்றி கூறும் *நாட்டியனுபவா* என்ற ஒரு ஆவணப்படத்தை இயக்கியுள்ளார்.
# சாரதா இராமநாதன்

## தொழில்

திரைப்படங்களில் நுழைவதற்கு முன்னர், சாரதா இராமநாதன் ஊடகம் மற்றும் கலாச்சார துறைகளில் பணிபுரிந்து வந்தார். அவர் *ஸ்பிக் மேக்காய்* மற்றும் *க்ரை* போன்ற சமூக மற்றும் கலாச்சார இயக்கங்களுடன் தொடர்பு கொண்டிருந்தார். இந்தியாவில் சிறந்த கலைகளை ஊக்குவிப்பதற்காக கலைஞர்களுக்கான இந்திய அறக்கட்டளை அமைப்பதில் அவர் மிகவும் ஈடுபாட்டுடன் இருந்தார். ஃபோர்டு ஃபவுண்டேசனின் திட்ட அலுவலராகவும் அவர் இருந்தார். 19 ஆம் நூற்றாண்டின் துவக்கத்தில் இருந்த ஒரு தேவதாசியின் வாழ்க்கையை விவரிக்கும் *சிருங்காரம்* (2007) இவரது முதல் திரைப்படமாகும், பல்வேறு திரைப்பட திருவிழாக்களில் திரையிடப்பட்ட பிறகு, இந்த படம் 2007 ஆம் ஆண்டில் திரையரங்குகளில் வெளியிடப்பட்டு மூன்று தேசிய திரைப்பட விருதுகள் மற்றும் இரண்டு தமிழ்நாடு மாநில திரைப்பட விருதுகளை வென்றது. படம் விமர்சன ரீதியாக பாராட்டப்பட்டது. அவர் 54 வது தேசிய திரைப்பட விருதுகளில் *ஜூரி* உறுப்பினர்களில் ஒருவராக இருந்தார். குழந்தை கடத்தலுடன் தொடர்புடைய தனது இரண்டாவது படமான *புதிய திருப்பங்கள்* 2016 அக்டோபர் 30 அன்று வெளிவந்தது.2014 ஆம் ஆண்டில் பொது சேவை ஒளிபரப்பு அறக்கட்டளையால் தயாரிக்கப்பட்ட படம் மற்றும் வெளியுறவு அமைச்சகத்தால் நிதியளிக்கப்பட்ட சாரதாவின் மூன்றாவது திட்டமான *நாட்டியனுபவா* இந்திய பாரம்பரிய நடனத்தை அடிப்படையாகக் கொண்ட ஒரு ஆவணப்படம் ஆகும்.
# சாரதா இராமநாதன்

## மற்ற படைப்புகள்

அவரது திரைப்பட வாழ்க்கையைத் தவிர, சாரதா பத்திரிகையாளராக பணியாற்றினார். *யுனைட்டெட் நேஷன்ஸ் டெவலப்மென்ட் புரோகிராம்* மற்றும் *யுனெஸ்கோ* ஆகியவற்றுடன் இவர் இணைந்து பணியாற்றி வருகிறார். மேலும் இந்திய தேசியத் திரைப்பட விருதுகள், *ஐ.எஃப்.எஃப்.ஐ. கோவா* மற்றும் சர்வதேச *மகாவ்* திரைப்பட விழா போன்ற பல சர்வதேச திரைப்படம் சார்ந்த விழாக்களில் இவர் பணியாற்றி வருகிறார்.
# அகோ

**அகோ பகத்** பொதுவாக **அகோ** என குறிப்பிடப்படுபவர் (**Akha Bhagat**, commonly known as **Akho**; c.1615 – c.1674) or **Akha Rahiyadas Soni** ) என்பவர் பக்தி இயக்க பாரம்பரியத்தில் எழுதிய ஒரு குஜராத்தி கவிஞராவார். இவர் தனது கவிதைகளை சப்பே என்கிற இலக்கிய வடிவத்தில் எழுதினார்.
# அகோ

## வாழ்க்கை

இவர் வழ்ந்த காலகட்டமானது துல்லியமாக அறியப்படவில்லை, என்றாலும் 1615 முதல் 1674 வரை அல்லது 1600 முதல் 1655 வரையான காலகட்டத்தில் இவர் வாழ்ந்தார் எனப்படுகிறது. இவர் அகோ என்னும் சாதியைச் சேர்ந்த ஒரு தட்டார் ஆவார். இவர் அகமதாபாதுக்குச் அண்மையில் உள்ள ஜேதல்புரத்தைச் சேர்ந்தவர். அங்கிருந்து அகமதாபாத்திற்குக் குடியேறினார். நெருங்கிய உறவினரின் நடத்தையின் காரணமாக இவர் வாழ்க்கையில் வெறுப்படைந்து உண்மையான ஒரு குருவைத் தேடிப் புறப்பட்டார். காசியில் இருவருக்குப் பிரம்மானந்தார் என்ற பெயருள்ள சற்குரு கிடைத்தார். அகோ தாழ்ந்த சாதியைச் சேர்ந்தவராயினும் இவருடைய மனப்பான்னையைக் கண்டு மகிழ்ந்த குரு அவருக்குச் சத்திய ஞானத்தை உபதேசித்தார். அகோ அகே கீதா முதலிய வேதாந்தத்தைப்பற்றிய 10, 12, காவிய நூல்களும் சப்பே என்ற 6 அடிகள் கொண்ட சந்தப் பாக்கள் பலவும் இயறினர். இவர் 746 சப்பேகளை இயற்றியுள்ளார். இவர் குஜராத்தி இலக்கியத்திற்கு ஒரு புது வழியைக்காட்டியாக, ஒரு புது நடையையையும் கொடுத்திருக்கிறார். இவர் தத்துவ ஞானத்தை மக்களுக்குப் போதித்தார்.
# காசு இருக்கணும்

**காசு இருக்கணும்** 2007 ஆம் ஆண்டு கே. பாக்யராஜ், லிவிங்ஸ்டன் மற்றும் புதுமுகம் விஸ்வா நடிப்பில், ஆர். குமரன் மற்றும் பிரியவன் இயக்கத்தில், ஆர். பி. பூரணி தயாரிப்பில், கவின் சாரதா மற்றும் ராஜ் சங்கர் இசையில் வெளியான தமிழ் திரைப்படம்.
# காசு இருக்கணும்

## கதைச்சுருக்கம்

அசோக் (விஸ்வா), அனி (பயல்), விஜி (நந்திதா ஜெனிபர்), திவ்யா (லக்சா), பிரவின் (காதல் சுகுமார்) மற்றும் தருண் (அருள்) ஆகியோர் நண்பர்கள். பணம் சம்பாதிப்பதை மட்டுமே குறிக்கோளாக உடையவர்கள். வீடுகளில் திருடுவது, வங்கிகளில் கொள்ளையடிப்பது அவர்களின் வாடிக்கை. அவர்களைப் பிடிக்கும் பொறுப்பு காவல் ஆய்வாளர் மாணிக்கத்திற்கு (லிவிங்ஸ்டன்) வழங்கப்படுகிறது. காவல் துறையிடமிருந்து தப்பிக்க ஊர்ஊராகச் செல்லும் அவர்கள் ஜி.ஆர். என்பவரைச் சந்திக்கிறார்கள். தங்களைப் பற்றிய உண்மையைத் தெரிவிக்காமல் அவருடைய வீட்டில் தங்குகிறார்கள். ஒருவரையொருவர் நேசிக்கும் அசோக்கும் அனியும் திருமணம் செய்ய முடிவெடுக்கிறார்கள். இதனால் அசோக்கை நேசிக்கும் விஜி மனமுடைகிறாள்.  
அசோக்கின் கதை: ஹார்வர்ட் பல்கலைக்கழகத்தில் படிக்கும் அசோக் தன் பெற்றோர்கள் இறப்பதால் இந்தியா வருகிறான். அவனுடைய சித்தப்பா சொத்திற்கு ஆசைப்பட்டு அவன் பெற்றோரைக் கொன்றதை அறிகிறான். அசோக்கின் மனநிலை பாதிக்கப்பட்டதாகக் கூறி அவனை மனநல காப்பகத்தில் சேர்க்கின்றனர். இந்த சதிக்கு அவன் காதலியும், நண்பனும் அவனது சித்தப்பாவுக்கு உடந்தையாக இருக்கிறார்கள். காப்பகத்திலிருந்து தப்பிக்கும் அசோக் அந்த மூவரையும் கொன்று பழிதீர்க்கிறான். பணம்தான் வாழ்வில் முக்கியமானது என்றெண்ணித் திருடனாகிறான்.  
நண்பர்கள் திவ்யா, தருண், பிரவின் என வரிசையாக கொலை செய்யப்படுகிறார்கள். அசோக்கும் அனியும் அவர்களின் நண்பர்களை ஒவ்வொருவராக கொல்கிறார்கள். விஜியைக் கொல்லவரும் அசோக்கிடம் தான் அவனை விரும்புவதாக விஜி கூறுவதால் மனம்மாறும் அசோக் அவளை விட்டு அனியைக் கொல்கிறான். அசோக்கைக் கொல்ல முயலும் விஜியை அசோக் கொல்கிறான். இறுதியில் அசோக்கைத் தேடிவரும் காவல்துறை அவனை சுட்டுக்கொல்கிறது.
# காசு இருக்கணும்

## நடிகர்கள்

- கே. பாக்கியராஜ் - ஜி.ஆர்
- விஸ்வா - அசோக்
- லிவிங்ஸ்டன் - மாணிக்கவேல்
- பயல் - அனி டிசோசா
- நந்திதா ஜெனிபர் - விஜி
- அனுஷா - மகாலட்சுமி
- லக்ஸா - திவ்யா மேனன்
- காதல் சுகுமார் - பிரவின்
- அருள் - தருண்
- தளபதி தினேஷ்
- அம்ஜத் கான்
- சிங்கமுத்து
- முத்துக்காளை
- சிசர் மனோகர்
- போண்டா மணி
- விஜய் கணேஷ்
- அன்வர் அலி கான்
- தாஜகான்
- வடிவேலு டேவிட்
- பூவை சேகர்
- கோவை செந்தில்
- இமான் அண்ணாச்சி
# காசு இருக்கணும்

## இசை

படத்தின் இசையமைப்பாளர்கள் கவின் சாரதா மற்றும் ராஜ் சங்கர். பாடலாசிரியர்கள் ஜி.ஆர். மற்றும் அசுரா.  
| 1 | சந்தைக்கு | ஹரிசரண், அனுராதா ஸ்ரீராம், மோகன் ராம் | 5:47 |  |
| --- | --- | --- | --- | --- |
| 2 | மதுர பக்கம் | திப்பு, அனுஷா | 5:00 |  |
| 3 | காசு இருக்கணும் | தேவா | 5:25 |  |
| 4 | எல்லோரையும் வாழவைக்கும் | பத்து | 2:34 |  |
| 5 | காதல் சம்மதம் | தேவன் ஏகாம்பரம், அனுராதா ஸ்ரீராம் | 4:17 |  |
| 6 | துன்பத்தைக் கண்டு | மனோ | 4:33 | } |
# தூண்டல் விளைவு

வேதியியலில், **தூண்டல் விளைவு** (Inductive effect) என்பது மூலக்கூறொன்றில் அணுக்கள் அல்லது மூலக்கூற்றுத் தொகுதிகளுக்கு இடையில் உள்ள சகப்பிணைப்பு ஒன்றின் முனைவுறுதலில் அருகாமையில் உள்ள பிணைப்பு, அணு அல்லது தொகுதியின் காரணமாக ஏற்படும் மாற்றம் ஆகும். இது ஒரு நிலையான நிகழ்வு ஆகும். இது π பிணைப்புகளைக் கொண்டுள்ள சேர்மங்களில் காணப்படும் எலக்ட்ரான் நகர் விளைவினைக்கு ஈடாக σ பிணைப்புகளைக் கொண்டுள்ள சேர்மங்களில் காணப்படும் ஒரு நிகழ்வாகும்.
# தூண்டல் விளைவு

## விளக்கம்

ஈத்தேன் மற்றும் எதில் குளோரைடுகளைக் கொண்டு இந்த நிகழ்வினைப் பின்வருமாறு விளக்கலாம். ஈத்தேனில் காணப்படும் C–C பிணைப்பானது முனைவுத் தன்மை அற்றது. ஆனால், எதில் குளோரைடில் காணப்படும் C–C பிணைப்பு முனைவுத் தன்மை கொண்டது. எதில் குளோரடு சேர்மத்தில் C–Cl பிணைப்பில் கார்பன் மற்றும் குளோரின் அணுக்களுக்கு இடையில் காணப்படும் எலக்ட்ரான் கவர் தன்மையில் உள்ள வேறுபாட்டின் காரணமாக, C–Cl சகப்பிணைப்பில் உள்ள எதிர்மின்னிகள் குளோரினை நோக்கி ஒப்பீட்டளவில் ஈர்க்கப்படுகிறது. இதன் விளைவாக மேற்சொன்ன பிணைப்பில் குளோரினின் மீது சிறிதளவு எதிர்மின் தன்மையும், அதனோடு இணைந்த கார்பன் அணுவின் மீது சிறிதளவு நேர்மின் தன்மையும் ஏற்படுகிறது. இதனை ஈடு செய்யும் விதமாக, எதில் குளோரைடு சேர்மத்தில் காணப்படும் C1 ஆனது தனக்கும் C2 விற்கும் இடையே உள்ள பிணைப்பின் எதிர்மின்னி இணையினை தன்னை நோக்கி ஈர்க்கிறது. இத்தகைய முனைவாதல் நிகழ்வே தூண்டல் விளைவாகும். இந்த விளைவானது அருகாமைப் பிணைப்புகளில் அதிகமாகவும், C1 இலிருந்து செல்லச் செல்ல குறையவும் செய்கிறது. இவ்விளைவு தூண்டல் விளைவிற்கு காரணமான தொகுதியிலிருந்து நான்கு பிணைப்புகளுக்கு அப்பால் மிகக்குறைவாகி விடுவதால் முக்கியத்துமற்றதாகி விடுகிறது.
# செம்மங்குடி ஊராட்சி (திருவையாறு)

**செம்மங்குடி ஊராட்சி** (*Semmangudi Gram Panchayat*), தமிழ்நாட்டின் தஞ்சாவூர் மாவட்டத்தில் உள்ள திருவையாறு வட்டாரத்தில் அமைந்துள்ளது. இந்த ஊராட்சி, திருவையாறு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.
# செம்மங்குடி ஊராட்சி (திருவையாறு)

## மக்கள் தொகை

2011 ஆம் ஆண்டு எடுக்கப்பட்ட மக்கட்தொகை கணக்கெடுப்பின் படி, இந்த ஊராட்சியில் மொத்தம் 735 பேர் வசிக்கின்றனர். இந்த ஊராட்சியில் மொத்தம் 198 வீடுகள் உள்ளன. இக்கிராம மக்களின் சராசரி எழுத்தறிவு விகிதம் 73.5% மற்றும் பெண்களின் எழுத்தறிவு விகிதம் 34.3% ஆகும்.
# கார்த்திக் அனிதா

**கார்த்திக் அனிதா (**Karthick anitha **)** 2009 ஆம் ஆண்டு புதுமுகங்கள் ரத்தன் திரிவிக்ரமா மற்றும் மஞ்சு நடிப்பில், ஸ்ரீஹரி இயக்கத்தில், சங்கர் வி. ராஜன் தயாரிப்பில், ஜாக் ஆனந்த் இசையில் வெளியான தமிழ் திரைப்படம். இப்படம் 2009 ஏப்ரல் 10 அன்று வெளியானது.
# கார்த்திக் அனிதா

## கதைச்சுருக்கம்

கார்த்திக்கின் (ரத்தன் திரிவிக்ரமா) தாய் இறந்துவிட்டதால் தந்தை ராமச்சந்திரமூர்த்தியால் (கோட்டா சீனிவாசராவ்) வளர்க்கப்படுகிறான். தாயில்லாத அவனுக்கு தந்தையின் அன்பும் சரியாகக் கிடைக்காமல் வளர்கிறான். அவன் தங்கியிருக்கும் அடுக்குமாடிக் குடியிருப்பில் அருகிலுள்ள வீட்டில் அனிதா (மஞ்சு) தன் பெற்றோர் மற்றும் தங்கையுடன் வசிக்கிறாள். சிறுவயதிலிருந்து நண்பர்களாக உள்ள இருவரும் தற்போது ஒரே கல்லூரியில் படிக்கின்றனர். இருவரின் தந்தையும் நண்பர்களாகப் பழகிவருகின்றனர். கல்லூரியில் கார்த்திக் செய்யும் குறும்புத்தனத்தை அனிதா கல்லூரி முதல்வரிடம் கூற அவர் கார்த்திக்கை கல்லூரியை விட்டு இடைநீக்கம் செய்கிறார். அதனால் கார்த்திக் அனிதாவை வெறுக்கத் தொடங்குகிறான்.  
அனிதாவிற்கு கௌரி சங்கர் (அபிநய்) என்பவருடன் திருமணம் நிச்சயமாகிறது. அதன்பிறகே கார்த்திக்கைத் தான் காதலிப்பதை உணர்கிறாள் அனிதா. கார்த்திக்கும் அனிதாவை காதலிக்கிறான். இருவருக்குள்ளும் ஏற்படும் புரிதலின்மையால் தங்களின் காதலை வெளிப்படுத்திக்கொள்ளாமல் ஒருவரையொருவர் வெறுக்கின்றனர். கார்த்திக் அனிதாவைக் காதலிப்பதை அறியும் அவன் தந்தை, தன் மகனின் மனதைப் புரிந்து அவன் விருப்பத்தை நிறைவேற்றத் தவறியதை நினைத்து, வருந்தி திடீரென ஒருநாள் இறக்கிறார். யாரும் ஆதரவற்ற கார்த்திக்கிற்கு பெங்களூரில் வேலைகிடைப்பதால் அங்கு செல்கிறான். அனிதாவின் திருமண ஏற்பாடுகள் தொடர்ந்து நடக்கிறது. இறுதியில் இருவரின் காதலும் நிறைவேறியதா? இருவருக்கும் திருமணம் நடந்ததா? என்பது மீதிக்கதை.
# கார்த்திக் அனிதா

## நடிகர்கள்

- ரத்தன் திரிவிக்ரமா - கார்த்திக்
- மஞ்சு - அனிதா
- கோட்டா சீனிவாசராவ் - ராமச்சந்திரமூர்த்தி
- ராசன் பி. தேவ் - கிருஷ்ணமூர்த்தி
- அபிநய் - கௌரி சங்கர்
- பாலா - பாலா
- விஷ்ணு - குமார்
- நிஹல் - கணேஷ்
- சிங்கமுத்து
- கிரேன் மனோகர்
- லொள்ளு சபா மனோகர்
- ஆர். சேகர் - ராஜசேகர்
- சத்யப்ரியா
- ரவிராஜ்
- அருள்மணி
- சம்பத்ராம்
- சிவநாராயணமூர்த்தி
- பாய்ஸ் ராஜன்
- மங்களம் குருக்கள்
- ஆர்த்தி
- ஸ்ரீலதா
- சுசித்ரா
- சைலஜா
# கார்த்திக் அனிதா

## இசை

படத்தின் இசையமைப்பாளர் ஜாக் ஆனந்த். பாடலாசிரியர்கள் தாமரை, நா. முத்துக்குமார், யுகபாரதி மற்றும் ஸ்ரீனிவாஸ்.  
| 1 | தட தட | கார்த்திக், கல்யாணி | 4:36 |  |
| --- | --- | --- | --- | --- |
| 2 | மேகமாய் | பெல்லி ராஜ், சங்கீதா | 4:38 |  |
| 3 | காதல் சாலை | ஹரிசரண் | 4:12 |  |
| 4 | அய்யய்யோ | திப்பு, மாணிக்க விநாயகம் | 3:41 |  |
| 5 | அஞ்சு விரலைவைச்சான் | ஹரிஷ் ராகவேந்திரா | 5:10 |  |
| 6 | ஜாக் அன்ப்ளக்கெட் | ஜாக் ஆனந்த் | 1:47 | } |
# அனிதா பால்துரை

**அனிதா பால்துரை** (*Anitha Pauldurai*) (பிறப்பு 22 ஜூன் 1985, சென்னை , தமிழ்நாடு) இந்திய மகளிர் தேசிய கூடைப்பந்தாட்ட வீரர் மற்றும் இந்திய கூடைப்பந்தாட்ட அணியின் தலைவராவார். அனிதா எட்டு ஆசிய கூடைப்பந்து கூட்டமைப்பு *(ஏபிசி)* *சாம்பியன்ஷிப்* போட்டிகளில் விளையாடிய முதல் இந்தியப் பெண்மணி ஆவார். இவர், பிரசாந்தி சிங்குடன் சேர்ந்து முதல் நான்கு *ஏ (கிரேடு: எலைட்)* இடங்களில் முதலிடம் வகிக்கும் முதல் இந்திய கூடைப்பந்தாட்ட வீரர்களில் ஒருவராக உள்ளார்.
# அனிதா பால்துரை

## போட்டிகள்

2012 ஆம் ஆண்டு ஆகஸ்ட் மாதத்தில் தாய்லாந்தில் சர்வதேச தொழில்சார் *லீக்* போட்டிக்காக தேர்ந்தெடுக்கப்பட்டார். ஆனிதா ஆசிய *சாம்பியன்ஷிப்,* *காமன்வெல்த்* விளையாட்டு 2006 மற்றும் ஆசிய விளையாட்டு 2010 போன்ற பெரிய போட்டிகள் உட்பட பல சர்வதேச போட்டிகளில் விளையாடியுள்ளார்.
# அனிதா பால்துரை

## பதக்கங்கள்

அனிதா பால்துரை 2013இல் *தோகா*வில் நடைபெற்ற, முதல் மூன்று ஃபிபா ஆசிய கூடைப்பந்து *சாம்பியன்ஷிப்* போட்டிகளில் பங்குபெற்று, தங்கப்பதக்கம் வென்றார். இவர், 2012இல், சீனாவின் *ஹையானில்* நடைபெற்ற 3 வது ஆசிய கடற்கரை விளையாட்டுகளில் பங்குபெற்று, தங்கப்பதக்கம் பெற்றார். 2011இல் இலங்கையில் நடைபெற்ற தெற்காசிய கடற்கரை ஆட்டங்களில் அணியின் தலைவராக பங்குபெற்று தங்கப்பதக்கம் பெற்றார். 2009இல் வியட்நாமில் ஆசிய விளையாட்டுப் போட்டிகளில் பங்கேற்று வெள்ளிப் பதக்கம் பெற்றார். அனிதா, தேசிய விளையாட்டுகளில் 10 தங்கப் பதக்கத்தையும், 2 வெண்கலப் பதக்கத்தையும் வென்றுள்ளார் மற்றும் *ஃபெடரேஷன்* கோப்பை, *ஜூனியர் மற்றும் யூத் நேஷனைல்* 11 பதக்கங்களையும் வென்றுள்ளார்.
# அனிதா பால்துரை

## தனிப்பட்ட வாழ்க்கை

சென்னை குடியிருப்பாளரான அனிதா பால்துரை, தனது 11வது வயதில் கூடைப்பந்து விளையாடத் தொடங்கினார். ஆனால் ஆரம்பத்தில், "தான் இவ்விளையாட்டின் ரசிகர் அல்ல" என்பதை ஒப்புக்கொள்கிறார். தான் ஆரம்பத்தில் கைப்பந்து மற்றும் தடகள விளையாட்டுகளை அதிகமாக விளையாடியதாகவும், பள்ளியில் படிக்கும்போது, கூடைப்பந்து பயிற்சியாளர், இந்த விளையாட்டை முயற்சி செய்து பார்க்க பரிந்துரைத்ததாகவும் தெரிவித்துள்ளார். கூடைப்பந்து விளையாட ஆரம்பித்ததும், அதில் அதிக ஆர்வம் ஏற்பட்டதாகவும் கூறியுள்ளார். இவர், சென்னைப் பல்கலைக்கழகத்தில் வணிகவியலில் பட்டம் பெற்றுள்ளார். மேலும் அண்ணாமலை பல்கலைக் கழகத்திலிருந்து முதுநிலை வணிக நிர்வாகம் பட்டம் பெற்றுள்ளார். இவர் தெற்கு ரயில்வேயில் 2003இல் சேர்ந்தார், தற்போது தலைமை பயணச்சீட்டு கண்காணிப்பாளராக பணிபுரிகிறார்.
# அனிதா பால்துரை

## விருதுகள்

அனிதாவிற்கு 2021ஆம் ஆண்டிற்கான இந்திய அரசின் உயரிய விருதான பத்மஸ்ரீ விருது வழங்கப்பட்டுள்ளது.
# சர்வதேச தரவரிசை பட்டியல்கள்

## வகைகள்

### விவசாயம்

- நீர்ப்பாசன நிலப்பகுதி அடிப்படையில் நாடுகளின் பட்டியல்
- விவசாய விளைபொருட்களை பாரியளவில் உற்பத்தி செய்யும் நாடுகளின் பட்டியல்
- காபி உற்பத்தியின் அடிப்படையில் நாடுகளின் பட்டியல்
- பிளம் உற்பத்தி அடிப்படையில்நாடுகளின் பட்டியல்
- சர்க்கரை பாதாமி விளைச்சல் அடிப்படையில் நாடுகளின் பட்டியல்
- வெங்காய உற்பத்தி அடிப்படையில் நாடுகளின் பட்டியல்
- ஆப்பிள் விளைச்சல் அடிப்படையில் நாடுகளின் பட்டியல்
- காடுகளின் பரப்பளவு அடிப்படையில் நாடுகளின் பட்டியல்
# சர்வதேச தரவரிசை பட்டியல்கள்

## வகைகள்

### கலாச்சாரம்

- சிறந்த வெளிநாட்டு மொழி திரைப்படத்திற்கான அகாடமி விருதுகளின் எண்ணிக்கை அடிப்படையில் நாடுகளின் பட்டியல்
- உலக பாரம்பரிய தளங்களின் பட்டியல்
- ஆண்டிற்கான நூல்கள் பிரசுரித்தல் அடிப்படையில் நாடுகளின் பட்டியல்
# சர்வதேச தரவரிசை பட்டியல்கள்

## வகைகள்

### பொருளாதாரம்

- உலக பொருளாதார மன்றம் : உலகளாவிய போட்டித்திறன் அறிக்கை
- உலக பொருளாதார மன்றம் : நிதி அபிவிருத்தி குறியீடு
- மேலாண்மை மேலாண்மை சர்வதேச நிறுவனம் : உலக போட்டித்திறன் ஆண்டறிக்கை
- தி ஹெரிடேஜ் பவுண்டேஷன் / தி வோல் ஸ்ட்ரீட் ஜேர்னல் : தற்போதைய வருடாந்திர இன்டெக்ஸ் ஆஃப் எகனாமிக் ஃப்ரீடம்
- கினி குறியீட்டு : வருமான சமத்துவம் மூலம் நாடுகளின் பட்டியல்
- ப்ளூம்பர்க் கண்டுபிடிப்பு அட்டவணை
- உலகளாவிய கண்டுபிடிப்பு அட்டவணை
- சர்வதேச கண்டுபிடிப்பு அட்டவணை
- பொருளாதார சுதந்திரத்தின் குறியீடே
- வியாபார குறியீட்டை செய்வது எளிது
- இண்டிகோ இன்டெக்ஸ்
# சர்வதேச தரவரிசை பட்டியல்கள்

## வகைகள்

### பொருளாதாரம்

#### பட்டியல்கள்

- பொருளாதாரச் சிக்கல் அடிப்படையில் நாடுகளின் பட்டியல்
- நீண்ட கால வேலைவாய்ப்பின்மை விகித அடிப்படையில் நாடுகளின் பட்டியல்
- உலகின் நிகர சர்வதேச முதலீட்டு நிலை நாடுகளின் பட்டியல்
- நாட்டின் குறைந்தபட்ச ஊதியங்களின் அடிப்படையில் பட்டியல்
- பொது கடன் அடிப்படையில் நாடுகளின் பட்டியல்
- வயதுவந்தோருடைய செல்வத்தின் அடிப்படையில் நாடுகளின் பட்டியல்
- கடன் மதிப்பீடு அடிப்படையில் நாடுகளின் பட்டியல்
- அரசாங்க வரவு செலவுத் திட்டத்தின் அடிப்படையில் நாடுகளின் பட்டியல்
- மொத்த தேசிய வருமானம்
- GNI (PPP) என்ற தலைப்பின் கீழ் நாடுகளின் பட்டியல்
- GNI (பெயரளவிலான, அட்லஸ் முறை) அடிப்படையில் நாடுகளின் பட்டியல் தனிநபர் வருமானம்
- மொத்த உள்நாட்டு உற்பத்தியில் நாடுகளின் பட்டியல்கள்
- மொத்த உள்நாட்டு உற்பத்தியின் துறையின் அடிப்படையில் நாடுகளின் பட்டியல்
- மொத்த உள்நாட்டு உற்பத்தி அடிப்படையில் நாடுகளின் பட்டியல் (பெயரளவு)
- ஆள்வீத மொத்த தேசிய உற்பத்தி அடிப்படையில் நாடுகளின் பட்டியல்
- ஆள்வீத வருமான அடிப்படையில் (PPP) நாடுகளின் பட்டியல்
- மொத்த உள்நாட்டு உற்பத்தி (கொள்வனவு ஆற்றல் சமநிலை) அடிப்படையில் (PPP) நாடுகளின் பட்டியல்
- மொத்த உள்நாட்டு உற்பத்தி வளர்ச்சி விகித அடிப்படையில் நாடுகளின் பட்டியல்
- மொத்த உள்நாட்டு உற்பத்தி வீதத்தின்படி வரி வருமான நாடுகளின் பட்டியல்
- மிகப் பெரிய வரலாற்று மொத்த உள்நாட்டு உற்பத்தியில் நாடுகளின் பட்டியல்
# சர்வதேச தரவரிசை பட்டியல்கள்

## வகைகள்

### சுற்றுச்சூழல்

- இயற்கை பேரழிவு இடர் அடிப்படையில் நாடுகளின் பட்டியல்
- காலநிலை மாற்றம் செயல்திறன் அட்டவணை (CCPI)
- சுற்றுச்சூழல் செயல்திறன் அட்டவணை (ஈபிஐ)
- சுற்றுச்சூழல் நிலைத்தன்மையும் குறியீடு (ESI)
- சுற்றுச்சூழல் பாதிப்பு அட்டவணை (EVI)
- ஹேப்பி பிளானெட் இன்டெக்ஸ் (HPI)
- சூழியல் அடித்தடம் அடிப்படையில் நாடுகளின் பட்டியல்
- நிலையான சமூகச் சுட்டெண் (SSI)
- உலகளாவிய 100 (G100)
- நன்னீர் உள்வாங்குதல் அடிப்படையில் நாடுகளின் பட்டியல்
- ஒவ்வொருவருக்குமான கார்பன் டை ஆக்சைடு உமிழ்வு அடிப்படையில் நாடுகளின் பட்டியல்
- கார்பன் டை ஆக்சைடு உமிழ்வு அடிப்படையில் நாடுகளின் பட்டியல்
# சர்வதேச தரவரிசை பட்டியல்கள்

## வகைகள்

### பொது

- நல்ல நாடு குறியீட்டு
- மொழியியல் வேறுபாடு குறியீடு
- மென்மையான பவர் 30 ( விக்கிபீடியாவில் )
- நாடு பிராண்ட் இன்டெக்ஸ்
# சர்வதேச தரவரிசை பட்டியல்கள்

## வகைகள்

### நிலவியல்

- மொத்த பரப்பளவில் உள்ள அரசியல் மற்றும் புவியியல் உட்பிரிவுகளின் பட்டியல் (அனைத்தையும்)
# சர்வதேச தரவரிசை பட்டியல்கள்

## வகைகள்

### சுகாதாரம்

- சுகாதார காப்பீடு அடிப்படையில் நாடுகளின் பட்டியல்
- சுகாதார தரத்தின் அடிப்படையில் நாடுகளின் பட்டியல்
- அரசாங்கத்தினால் நலச்செலவு செலுத்துதல் அடிப்படையில் நாடுகளின் பட்டியல்
- மருத்துவமனை படுக்கைகளின் அடிப்படையில் நாடுகளின் பட்டியல்
- புற்றுநோய் விகிதத்தில் நாடுகளின் பட்டியல்
- மரபணு அல்லாத நோயிலிருந்து இறப்பு ஏற்படுவதால் நாடுகளின் பட்டியல்
- யூரோ சுகாதார நுகர்வோர் குறியீட்டு (EHCI)
- உலகளாவிய பசி அட்டவணை (GHI)
- ஆயுள் எதிர்பார்ப்புஅடிப்படையில் நாடுகளின் பட்டியல்
- குழந்தை இறப்பு விகித அடிப்படையில் நாடுகளின் பட்டியல்
- உலகளாவிய சராசரி உயரத்தின் பட்டியல்
- உடல் நிறை குறியீட்டின் அடிப்படையில் நாடுகளின் பட்டியல்
- எச்.ஐ.வி / எய்ட்ஸ் நோயுற்றோர் அடிப்படையில் நாடுகளின் பட்டியல்
- புகையிலை நுகர்வு பாதிப்பு
- ஒவ்வொருவருக்கான வெண்சுருட்டு நுகர்வு அடிப்படையில் நாடுகளின் பட்டியல்
- ஒவ்வொருவருக்கான மதுபான நுகர்வு அடிப்படையில் நாடுகளின் நாடுகளின் பட்டியல்
- தற்கொலை விகித அடிப்படையில் நாடுகளின் பட்டியல்
- நாட்டின் பழமையான மக்கள் பட்டியல்
# சர்வதேச தரவரிசை பட்டியல்கள்

## வகைகள்

### ராணுவம்

- நாட்டின் விமான விமானங்களின் பட்டியல்
- துப்பாக்கி வைத்திருக்கும் நாடுகளின் பட்டியல்
- இராணுவ செலவினங்கள் அடிப்படையில் நாடுகள் மற்றும் கூட்டமைப்பின் பட்டியல்
- இராணுவச் செலவுகள் அடிப்படையில் நாடுகளின் பட்டியல்
- தனிநபர் செலவினங்களின் அடிப்படையில் நாடுகளின் பட்டியல்
- இராணுவ வலிமை குறியீட்டின் மூலம் நாடுகளின் பட்டியல்
- இராணுவ மற்றும் துணை இராணுவப் பணியாளர்களின் எண்ணிக்கை அடிப்படையில் நாடுகளின் பட்டியல்
- தேசிய திறன் கொண்ட கூட்டு குறியீட்டு
- உலகளாவிய ஃபயர்பவர்
# சர்வதேச தரவரிசை பட்டியல்கள்

## வகைகள்

### அரசியல்

- ஐ.நா. இ-அரசு
- டிரான்ஸ்பரன்சி இன்டர்நேஷனல் : உலக ஊழல் பாரோமானி மற்றும் ஊழல் மலிவுச் சுட்டெண்
- எல்லைகளற்ற செய்தியாளர்கள் : உலகளாவிய பத்திரிகை சுதந்திர சுட்டெண்
- விதிமுறை உருவாக்க ஆலோசனை அடிப்படையில் நாடுகளின் பட்டியல்
- உலகளாவிய பயங்கரவாத குறியீடு
- உலகளாவிய நிர்வாகத்தின் குறிகாட்டிகள்
- நாட்டின் தோல்வி சுட்டெண்
- உலக நீதி திட்டம் சட்ட விதிமுறை விதி
# சர்வதேச தரவரிசை பட்டியல்கள்

## வகைகள்

### சமூகம்

- நிலைத்தன்மையின் டாஷ்போர்டு ( புத்தாயிரம் ஆண்டு வளர்ச்சி இலக்குகள் )
- பொருளியல் புலனாய்வு பிரிவு : எங்கு-க்கு-பிறக்கும் அட்டவணை 2013
- உலகமயமாக்கல் குறியீடு
- உலகளாவிய பாலியல் இடைவெளி அறிக்கை
- உலகளாவிய ஓய்வூதியம் குறியீடு
- செயல்திறன் குறியீட்டு எண்
- மக்கள்தொகை அடிப்படையில் நாடுகளின் பட்டியல்
- மக்கள்தொகை அடர்த்தி அடிப்படையில் நாடுகளின் பட்டியல்
- சிறுபான்மையினருக்கு எதிரான பாகுபாடு மற்றும் வன்முறை அடிப்படையில் நாடுகளின் பட்டியல்
- துப்பாக்கி உரிமை அடிப்படையில் நாடுகளின் பட்டியல்
- வீடற்ற மக்கள் அடிப்படையில் நாடுகளின் பட்டியல்
- சிறை வைப்பு விகித அடிப்படையில் நாடுகளின் பட்டியல்
- மனிதக்கொலை விகித அடிப்படையில் நாடுகளின் பட்டியல்
- இன, கலாச்சார பன்முகத்தன்மை மட்டத்திலான நாடுகளின் பட்டியல்
- குழந்தைகள் சேமிக்க : உலக அம்மாக்கள் அறிக்கை மாநில
- சமூக முன்னேற்ற அட்டவணை
- நகராக்கம் அடிப்படையில் நாடுகள்
- ஐக்கிய நாடுகளின் அபிவிருத்தி திட்டம் : மனித அபிவிருத்தி சுட்டெண்
- இலவச அறக்கட்டளை தேர்வு : உலகளாவிய அடிமை குறியீடு
- உலக கொடுக்கும் குறியீட்டு
- உலக மகிழ்ச்சி அறிக்கை
# சர்வதேச தரவரிசை பட்டியல்கள்

## வகைகள்

### விளையாட்டு

- கிரிக்கெட் - ஆண்கள்
- கிரிக்கெட் - பெண்கள்
- FIH World_Rankings - கள ஹாக்கி
- FIFA உலக தரவரிசைகள் - கால்பந்து
- IIHF உலக தரவரிசை - ஐஸ் ஹாக்கி
- உலக ரக்பி தரவரிசை
- FIDE உலக தரவரிசை - செஸ்
- ஒலிம்பிக் தங்க பதக்கங்கள்
- ஒலிம்பிக் பதக்கங்கள்
- பாராலிம்பி தங்க பதக்கம்
- பாராலிம்பிக் பதக்கங்கள்
# சர்வதேச தரவரிசை பட்டியல்கள்

## வகைகள்

### தொழில்நுட்ப

- ஐ.நா. பன்னாட்டு தொலைத்தொடர்பு ஒன்றியம் : ICT அபிவிருத்தி சுட்டெண்
- பொருளாதார வல்லுனர் புலனாய்வு பிரிவு : அரசு அகலக்கற்றை குறியீடு
- இணைய இணைப்பு வேகத்தின் அடிப்படையில் நாடுகளின் பட்டியல்
- 4G LTE ஊடுருவல் மூலம் நாடுகளின் பட்டியல்
- நடமாடும் வைப்பகப் பாவனை அடிப்படையில் நாடுகளின் பட்டியல்
- Google : நுண்ணறிபேசி பரவல் அடிப்படையில் நாடுகளின் பட்டியல்
- ஸ்டெம் செல் ஆராய்ச்சி சோதனைகளின் அடிப்படையில் நாடுகளின் பட்டியல்
- OECD : பிராட்பேண்ட் இண்டர்நெட் சந்தாக்களின் எண்ணிக்கை அடிப்படையில் நாடுகளின் பட்டியல்
- விண்வெளி போட்டி அட்டவணை (SCI)
- உலகளாவிய வலை அறக்கட்டளை : வலை குறியீட்டு
# சர்வதேச தரவரிசை பட்டியல்கள்

## வகைகள்

### போக்குவரத்து

- இரயில் பயன்பாடு அடிப்படையில் நாடுகளின் பட்டியல்
- தொடர்வண்டி வலையமைப்புகளின் அளவின் படி நாடுகளின் பட்டியல்
- போக்குவரத்து தொடர்பான இறப்பு விகித அடிப்படையில் நாடுகளின் பட்டியல்
- தனிநபர் வாகன அடிப்படையில் நாடுகளின் பட்டியல்
- நீர்வழி அடிப்படையில் நாடுகளின் பட்டியல்